半春園

半春園，全名香海蓮社半春園，香港一佛寺，位處新界大埔西面山地，石鼓壟後山。半春園佔地二百萬餘呎，大埔寺院最大，當中山潤流水，建作蓮池，水流終入石鼓壟。二十世紀三十年代初由黃筱煒興建，內裏黃筱煒故居，列入香港二級歷史建築，而大雄寶殿、德煒堂同玻璃屋皆列入香港三級歷史建築。

半春園亦化作灺名，旁有半春園路，駁通石蓮路，石蓮路一頭去石鼓壟入大埔墟，另一頭去蓮坳。半春園並無公共交通，若非坐私家車或的士，多數由太和火車站，經石蓮路上山。吐露港公路天橋，橫跨半春園一端。

名
半春園開山祖，黃筱煒居士，早年定期同兩名知己，往園半日遊，交流佛學及誦經膜拜，「半春」二字，內含「三人半日」之意。

史
二十世紀三十年代初，黃筱煒居士，立半春園。塊地原係家族所有。

黃筱煒又名黃德煒，在港經營永利威酒莊，主要生產五加皮酒及玫瑰露酒，行銷海外。黃潛心學佛，遠赴上海皈依印光法師門下。一九二八年蒲崗村組織哆哆佛學社。二十世紀三十年代，購入半春園現址。一九五三年，黃筱煒遷哆哆佛學社移入半春園，以作道場。增設園林山景，及多間殿堂，當中大雄寶殿，供奉西方大聖三佛，運自江蘇。殿前一對銅麒麟司閣，及部分亭臺樓閣，至今保持原貌。

一九六七年，黃筱煒遺孀黃羅少珍，交半春園畀香海蓮社接管，而香海蓮社一九三三年立，曾璧山、李公達、周佛慧等人發起。因此，半春園改名香海蓮社半春園，並且重修大雄寶殿香蓮花池，並先後增建地藏殿、觀音殿、藏經閣同思親堂等。

攷
 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

香海蓮社半春園

香港歷史建築
大埔
香港佛寺